Shirin Meliyeva

Shirin (Sora) Yuldoshevna Meliyeva (1921.25.2 – Kattaqoʻrgʻon – 2001.16.4) – aktrisa, rejissor O‘zbekiston SSR xalq artisti (1964). 1937-yildan Kattaqoʻrgʻon teatrida aktrisa, rejissor (1948—1978-yillar direktor). Sahnada Xonzoda, Hojiona („Boy ila xizmatchi“), Xolisxon („Xolisxon“), Maysara („Maysaraning ishi“), Kime („Nurxon“), Martena („Zoʻraki tabib“), Agafya Tixonovna („Uylanish“), Farmonbibi („Kelinlar qoʻzgʻoloni“), Ona („Qonli toʻy“) kabi yuzdan ortiq obrazlar yaratgan. Qahramonlarning ichki ruhiy holatlarini yorqin va ishonarli talqin etish, turli qarashlar oʻrtasidagi ziddiyatlarni kuchli eʼtirozlar orqali namoyish etish Meliyeva ijodiga xosdir. Rejissor sifatida „Adolat“ (I. Akromov), „Xolisxon“ (Hamza), „Surmaxon“ (B. Rahmonov), „Bahs“ (M. Bayjiyev), „Ona“ (S. Zunnunova), „Ogʻriq tishlar“ (A. Qahhor) kabi spektakllarni sahnalashtirgan. „El-yurt hurmati“ ordeni bilan taqdirlangan (1999)OʻzME. Birinchi jild. Toshkent, 2000-yil.

 Manbalar 

Turkum:Oʻzbekistonlik aktrisalar